《金缕曲 前题 三叠前韵》
清代·叶绍本

小酌听鹂酒。忆断帘、伊人曾见，睇真宜否。藐昭花前尽流盼，消尽陈思八斗。

合付与、多情欧九。烟缕千条瓜步水，做青青、曾媚平山守。

横塘曲、试翘首。

簸钱堂上娇娃走。畅好是、初三月后，东风垂手。比似梧宫宫中见，只合西眉承受。

应栽向、女儿港口。春色撩人无赖甚，只梨涡、双颊堪为丑。

金缕影、当窗牖。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。